ବଡ ମେଡିକାଲ୍ଃ ନର୍ସଙ୍କ ଧାରଣା ଅବ୍ୟାହତ\nବ୍ରହ୍ମପୁର ଅଫିସ, ୨୩।୧୨- ନର୍ସମାନଙ୍କ ଦରମା ବୃଦ୍ଧି ଗତ ଜାନୁୟାରୀରୁ ଲାଗୁ କରିବା ସମେ\nବଡ ମେଡିକାଲ୍ଃ ନର୍ସଙ୍କ ଧାରଣା ଅବ୍ୟାହତ\t December 23rd, 00:00 AM December 23rd, 00:00 AM\nବ୍ରହ୍ମପୁର ଅଫିସ, ୨୩।୧୨- ନର୍ସମାନଙ୍କ ଦରମା ବୃଦ୍ଧି ଗତ ଜାନୁୟାରୀରୁ ଲାଗୁ କରିବା ସମେତ ୭ ଦଫା ଦାବି ନେଇ ୩ ଦିନ ଧରି ରାଜ୍ୟ ନର୍ସିଂ କର୍ମଚାରୀ ସଂଘ ପକ୍ଷରୁ ଦିଆଯାଇଥିବା ଧାରଣା ଅବ୍ୟାହତ ରହିଛି। ଏହି ଧାରଣା ଶନିବାର ତୃତୀୟ ଦିବସରେ ପହଞ୍ଚତ୍ଛି। ଦାବି ପୂରଣ ନେଇ ସ୍ବାସ୍ଥ୍ୟମନ୍ତ୍ରୀ ସେମାନଙ୍କୁ ଲିଖିତ ଭାବେ ନ ଦେବା ପର୍ଯ୍ୟନ୍ତ ଧାରଣା ଅବ୍ୟାହତ ରହିବ ବୋଲି ଚେତାବନୀ ଦିଆଯାଇଛି। ମଧ୍ୟାହ୍ନ ୧୨ଟାରେ ଗଞ୍ଜାମ ଜିଲାପାଳ ପ୍ରେମଚନ୍ଦ୍ର ଚୌଧୁରୀ, ଉପଜିଲାପାଳ ଇଂ. ସିଦ୍ଧାର୍ଥ ଶଙ୍କର ସ୍ବାଇଁ, ଓ ବ୍ରହ୍ମପୁର ବିଧାୟକ ଡା. ରମେଶ ଚନ୍ଦ୍ର ଚ୍ୟାଉପଟ୍ଟନାୟକ ପ୍ରମୁଖ ଧାରଣାସ୍ଥଳରେ ପହଞ୍ଚତ୍ ନର୍ସମାନଙ୍କୁ ବୁଝାଶୁଝା କରିବା ସହିତ ଧାରଣାରୁ ଓହରି ଯିବା ପାଇଁ କହିଥିଲେ। ହେଲେ ନର୍ସମାନେ ନିଜ ଜିଦ୍ରେ ଅଟଳ ରହିଥିଲେ। ରାଜ୍ୟ ନର୍ସ ସଂଘ ସମ୍ପାଦକ ଶିବାନୀ ଦାସଙ୍କ କହିବାନୁସାରେ ଜିଲାପାଳ ଯଦି ସ୍ବାସ୍ଥ୍ୟମନ୍ତ୍ରୀଙ୍କଠାରୁ ଲିଖିତ ଭାବେ ଏବାବଦରେ ଟିପ୍ପଣୀ ଦେବେ ତେବେ ଯାଇ ସଂଘ ଧାରଣାରୁ ଓହରିଯିବ। ନଚେତ୍ ଅନିର୍ଦ୍ଦିଷ୍ଟ କାଳ ଯାଏଁ ଧାରଣା ଚାଲିବ ବୋଲି ସେ କହିଛନ୍ତି। ବ୍ରହ୍ମପୁର ବଡ ମେଡିକାଲରେ କାର୍ଯ୍ୟରତ ନର୍ସମାନେ ୨୧ ତାରିଖଠାରୁ ସୁପରିଣ୍ଟେଣ୍ଡେଣ୍ଟଙ୍କ କାର୍ଯ୍ୟାଳୟ ସମ୍ମୁଖରେ ଧାରଣାରେ ବସିରହିଛନ୍ତି। ଶନିବାର ଏକ ଶୋଭାଯାତ୍ରା ବାହାରି ବଡ ମେଡିକାଲ ଡିନଙ୍କ କାର୍ଯ୍ୟାଳୟ ସମ୍ମୁଖରେ ପହଞ୍ଚତ୍ଥିଲା। ନର୍ସମାନଙ୍କ ପ୍ରତି ରାଜ୍ୟ ସରକାର ଅବହେଳା କରୁଥିବା ଅଭିଯୋଗ କରାଯାଇଛି। ଅନ୍ୟାନ୍ୟ ଦାବିଗୁଡିକ ମଧ୍ୟରେ ନର୍ସିଂ କ୍ୟାଡରରେ ଥିବା ଅସଂଗତି ଦୂର କରାଯାଉ, ଦୀର୍ଘବର୍ଷ ଧରି କାର୍ଯ୍ୟରତ ଠିକା ନର୍ସଙ୍କୁ ସ୍ଥାୟୀ ନିଯୁକ୍ତି ଏବଂ ଷ୍ଟାଫନର୍ସଙ୍କୁ ଆରଏସିପି ସ୍କିମରେ ସାମିଲ ଏବଂ ମେଡିକାଲ କ୍ୟାମ୍ପସରେ ନର୍ସିଂଷ୍ଟାଫଙ୍କ ନିମନ୍ତେ ବାସଗୃହ ଯୋଗାଇବା ସହ ଠିକା କର୍ମଚାରୀ ବ୍ୟବସ୍ଥା ସମ୍ପୂର୍ଣ୍ଣ ଉଚ୍ଛେଦ ଆଦି ରହିଛି।
